Nordjyllands Politi offentliggør nu signalementer af de to mænd, der natten til lørdag voldtog en 23-årig kvinde i Aalborg.

Den ene mand beskrives som: 180 cm høj Mørk i huden Mørkt, karseklippet hår Han var iført sort hættetrøje og hvide sko Den anden mand beskrives som: 175 cm høj Lyst-brunt hår "Armycut"-frisure Han var iført mørkt joggingtøj Den 23-årige kvinde anmeldte klokken 05.42 lørdag morgen, at hun var blevet voldtaget af to mænd. - Kvinden havde været i byen omkring banegården, og da hun går derfra bliver hun fulgt af to mænd, som antaster og forgriber sig på hende omkring Christiansgade, sagde vagtchef Mogens Hougesen fra Nordjyllands Politi lørdag morgen til tv2nord.dk. Har du ved 05.15 tiden set noget til de to mænd i området omkring Banegårdspladsen, Boulevarden, Prinsensgade og Christiansgade hører politiet meget gerne fra dig på telefon 114.